22.6.2007 Jurnalul Oficial al Uniunii Europene L 161/11 REGULAMENTUL (CE) NR. 702/2007 AL COMISIEI din 21 iunie 2007 de modificare a Regulamentului (CEE) nr. 2568/91 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 865/2004 al Consiliului din 29 aprilie 2004 privind organizarea comună a pieţelor în sectorul uleiului de măsline și al măslinelor de masă şi de modificare a Regulamentului (CEE) nr. 827/68 (!), în special articolul 5 alineatul (3), întrucât: (1) Regulamentul (CEE) nr. 2568/91 al Comisiei (?) defineşte proprietățile fizico-chimice ale uleiurilor de măsline şși ale uleiurilor din resturi de măsline, precum şi metodele de analiză a acestora. Aceste metode, precum și valorile limită privind caracteristicile uleiurilor trebuie actualizate luând în considerare avizul experţilor chimişti și în conformitate cu lucrările derulate în cadrul Consiliului Oleicol Internaţional. (2)  În special, experţii chimiști au considerat că, pentru detectarea uleiurilor esterificate, cuantificarea procentului de monopalmitat de 2-gliceril este mai precisă. Reducerea valorii limită pentru conținutul de stigmastadienol din uleiurile de măsline virgine permite, de asemenea, o mai bună separare a uleiurilor de măsline virgine de cele rafinate. (3)  Pentru a prevedea o perioadă de adaptare la noile standarde, precum şi timpul necesar introducerii mijloacelor necesare aplicării acestora, precum şi pentru a evita perturbarea tranzacţiilor comerciale, aplicarea prezentului regulament ar trebui amânată până la 1 ianuarie 2008. Din aceleași motive, ar trebui adoptate dispoziții conform cărora uleiurile de măsline şi uleiurile din resturi de măsline, produse şi etichetate legal în cadrul Comunității sau importate legal în Comu- nitate și puse în circulație înaintea datei menționate anterior, să poată fi comercializate până la epuizarea stocurilor. ( Măsurile prevăzute în prezentul regulament sunt conforme cu avizul Comitetului de gestionare a uleiului de măsline și a măslinelor de masă, ADOPTĂ PREZENTUL REGULAMENT: Articolul 1 Regulamentul (CEE) nr. 2568/91 se modifică după cum urmează: 1) La articolul 2 alineatul (1), a șasea liniuță se înlocuieşte cu următorul text: „— pentru determinarea procentului de monopalmitat de 2-gliceril, metoda descrisă în anexa VII,”. 2) Anexele se modifică în conformitate cu anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament se aplică de la 1 ianuarie 2008. Cu toate acestea, produsele fabricate și etichetate legal în Comu- nitate sau importate legal în Comunitate și puse în liberă circulație înainte de 1 ianuarie 2008 pot fi comercializate până la epuizarea stocurilor. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 iunie 2007. () JO L 161, 30.4.2004, p. 97. () JO L 248, 5.9.1991, p. 1. Regulament, astfel cum a fost modificat ultima dată prin Regulamentul (CE) nr. 1989/2003 (O L 295, 13.11.2003, p. 57). Pentru Comisie Mariann FISCHER BOEL Membru al Comisiei